《送陈瑞卿侍御升山东宪副提督临清兵备》
明代·程敏政

河上薰风幕府开，承恩人羡得真才。虎牙今肃东西境，豸角威生内外台。

千里回瞻宸极远，一方争候使星来。随车定有翻盆雨，听取欢声出草莱。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。